Pinagtipon ni Ramon Olaño, Jr. an mga Bikolista bago matapos an 2007 tanganing mabilog an sarong kasararoan na matulod kan mga paghiro dapit sa kulturang Bikolnon. Kabilang sa inot nagsimbag sa pangapodan asin iyo an nagmurukna kan organisasyon iyo an historyador asin parasurat  Jose Fernando Obias asin si D.C. Nathan Sergio. Pormal na naipaguhit an kaayonan sa Security and Exchange Commission (SEC) kaiba sa Fabiana Arejola, Estelito Jacob, Jose Barrameda, Jr., Fr. Wilmer Joseph Tria, Danilo Gerona, Kristian Cordero, Gian Paolo Priela, Manny Zagada asin Clodualdo Ceron bilang mga incorporator kaini. An inot na napiling pamayo kan organisasyon iyo si Jose Fernando Obias.